**PEDAGOGŲ KOMPETENCIJŲ SANDARA IR AUGIMO LYGMENYS**

**1. Indikatoriai.**

**1.1. Veikimo lygmuo:** individo, grupės, bendruomenės, sistemos

**1.2.Veiklos sudėtingumo lygmuo**: reflektavimo, vertinimo; dalyvavimo grupėje, koordinavimo, iniciavimo

**1.3. Patirties sklaidos lygmuo:** dalijamasi patirtimi su kolegomis, mokyklos bendruomene, nacionaliniu, tarptautiniu lygiu

**1.4. Inovatyvumo lygmuo:** taiko, adaptuoja, kuria, sistemina

**2. Indikatorių taikymas kompetencijų lygmenims**

|  |  |  |  |  |
| --- | --- | --- | --- | --- |
| **Pradedantysis** | **I kompetencijų lygmuo** | **II kompetencijų lygmuo** | **III kompetencijų lygmuo** | **IV kompetencijų lygmuo** |
| **Veikimo lygmuo:** individualus, grupės, klasės  **Veiklos sudėtingumo lygmuo**: Reflektuoja ir vertina savo veiklą savarankiškai  **Patirties sklaidos lygmuo** Dalyvauja grupėse mokymosi tikslais  **Inovatyvumo:** taiko tipinius metodus ir strategijas | **Veikimo lygmuo:** individualus, grupės, klasės  **Veiklos sudėtingumo lygmuo**: Reflektuoja savo veiklą, įsivertina.  **Patirties sklaidos lygmuo** Kartu grupėje (bendradarbiaujant) ieško naujų/netipinių sprendimų  **Inovatyvumo:** Ne tik adaptuoja, bet ir modifikuoja klasės lygmeniu | **Veikimo lygmuo**: individualus, grupės, klasės, mokyklos  **Veiklos sudėtingumo lygmuo**: Reflektuoja savo ir kito, įsivertina.  **Patirties sklaidos lygmuo**: dalinasi asmenine patirtimi mokyklos bendruomenėje.  **Inovatyvumo lygmuo**: kuria/modeliuoja klasės/ mokyklos lygmeniu | **Veikimo lygmuo**: mokyklos, regiono, profesinių bendruomenių lygmuo  **Veiklos sudėtingumo lygmuo**: Kritiškai vertina, analizuoja savo ir kitų patirtis, veiklas.  **Patirties sklaidos lygmuo**: teikia pagalbą kitiems pedagogams, dalinasi asmenine patirtimi mokyklos bendruomenėje. Dalyvauja, koordinuoja darbo grupes mokyklos, regiono lygmenyje.  **Inovatyvumo lygmuo**: kuria inovatyvius sprendimus mokyklos/regiono lygmeniu, juos pagrindžia | **Veikimo lygmuo**: sistemos, nacionalinis ir tarptautinis  **Veiklos sudėtingumo lygmuo**: atlieka ekspertinį vertinimą.  **Patirties sklaidos lygmuo**: koordinuoja darbo grupes regiono/šalies lygmeniu.  **Inovatyvumo lygmuo**: kuria inovatyvius sisteminius/specializuotus sprendimus, juos pagrindžia. |

**3. Bendrosios, specialiosios kompetencijos ir jų turinys**

|  |  |  |
| --- | --- | --- |
| **Bendrosios** | **Specialiosios (dalykinės, didaktinės)** | **Kompetencijos turinys, subkompetencijos** |
| 3.1. Savirefleksija ir įsivertinimas, nuolatinis tobulėjimas.  3.2. Socialinė-emocinė kompetencija: komunikavimo, bendradarbiavimo, atsparumo, streso valdymo  3.3. Lyderystė  3.4. Socialinio teisingumo, įvairovės, nacionalinio ir globalaus pilietiškumas  3.5. Kūrybiškumas (problemų sprendimas, kritinis mąstymas.  3.6. Organizacijos ir pokyčių valdymo  3.7. Skaitmeninė kompetencija  3.8. Medijų raštingumas | Ugdytinio ir jo aplinkos pažinimas, motyvavimas | Ugdytinio raidos ir jo aplinkos pažinimas  Pagalbos teikimas mokantis ir mokinių motyvavimas |
| Ugdymo (si) turinio kūrimas ir valdymas: |  |
| Ugdymo (si) turinio kūrimas | Ugdymo turinio kūrimas ir koregavimas: pasiekimų/rezultatų/tikslų, metodų, aplinkų, priemonių, strategijų numatymas. |
| Ugdymo(si) turinio realizavimas *(rezultatai ir ugdytinių patirtys)* | Ugdytinių mąstymo ir mokėjimo mokytis gebėjimų ugdymas.  Ugdymo organizavimas, derinant visuminį ugdymą, integruotus sprendimus ir diferencijavimą, individualizavimą, personalizavimą  Ugdymosi aplinkų kūrimas (*emociškai saugios, įtraukiančios ir motyvuojančios aplinkos kūrimas / Mokymosi išteklių/priemonių parinkimas/ Ugdytinių įtraukimas į ugdymo (si) aplinkų kūrimą.* |
| Ugdytinio pažangos ir pasiekimų vertinimas grįžtamojo ryšio užtikrinimas | Vertinimo kriterijų kūrimas, vertinimo strategijų, būdų taikymas ir derinimas  Ugdytinių įtraukimas į pasiekimų ir pažangos (įsi)vertinimą ir grįžtamojo ryšio užtikrinimas. |
| Profesinės veiklos tyrimas | Sisteminis ugdytinių stebėjimas. Veiklos tyrimų vykdymas. Darbas su duomenimis: duomenų kaupimas, analizė ir naudojimas |
| Profesinė partnerystė, tinklaveika, bendravimas ir bendradarbiavimas | Bendradarbiavimas kaip bendravimas ir tobulėjimas, kuriant naujovėms atviros ir besimokančios organizacijos kultūrą |

**4. Specialiųjų kompetencijų turinys pagal lygmenis.**

|  |  |  |  |  |  |  |
| --- | --- | --- | --- | --- | --- | --- |
|  | **Veiklos vertinimo sritys** | **Pradedantysis** | **I kompetencijų lygmuo** | **II kompetencijų lygmuo** | **III kompetencijų lygmuo** | **IV kompetencijų lygmuo** |
| **4.1.** | **Ugdytinio ir jo aplinkos pažinimo, motyvavimo ir pagalbos teikimo ugdantis** | | | | |  |
|  | 4.1.1. Ugdytinio raidos ir jo aplinkos pažinimas | Turi būtinų žinių apie ugdytinių pažinimo priemones ir metodus, geba savarankiškai įvertinti fizinę, emocinę, socialinę ir intelektinę mokinių raidą ir aplinką.  Geba pažinti ugdytinių individualius poreikius, polinkius, gebėjimus ir lūkesčius, mokymosi stilių ir atsižvelgti į tai ugdymo(si) procese.  Vertina ugdytinio mokymosi raidą, pripažįstant kiekvieno individualumą, atpažįsta individualius besimokančiųjų skirtumus, atsirandančius dėl amžiaus, asmenybės ypatumų, lyties, socialinės aplinkos, kalbos, tautybės, kultūros, specialiųjų ugdymosi poreikių ar kt. | Kritiškai vertindamas savo veiklas, savarankiškai ir/ar bendradarbiaujant su kolegomis atnaujina mokinių pažinimo priemones ir metodus (tokias kaip stebėjimas, interviu, asmenybės testai ir pan.).  Veikdamas savarankiškai geba atsižvelgti į individualius mokinių raidos skirtumus ir ypatumus ugdymosi procese, individualizuodamas ugdymo(si) metodus, mokymosi priemones ir pan. | Konsultuoja savo mokyklos mokytojus, pedagoginius ir nepedagoginius darbuotojus mokinių pažinimo tematika. | Vertina ir tobulina, kuria naujas ugdytinių ir jų aplinkos pažinimo priemones ir metodus, rengia šia tema metodines priemones ir / ar organizuoja ir vykdo mokymus pedagoginiams ir nepedagoginiams darbuotojams miesto, regiono lygmeniu, kaip jomis naudotis. | Inicijuoja ir kuria naujas ugdytinių ir jų aplinkos pažinimo priemones ir metodus, rengia šia tema metodines priemones ir / ar organizuoja ir vykdo mokymus mokykloje, šalies ir tarptautiniu lygmeniu.  Atlieka kitų parengtų ugdytinių pažinimo priemonių, pasirinktų veikimo strategijų, nacionalinių ir tarptautinių dokumentų ekspertinį vertinimą. |
|  | 4.1.2. Pagalbos teikimas mokantis ir mokinių motyvavimas | Žino pagalbos ugdytiniui teikimo būdus ir formas.  Padeda mokiniams susikurti asmeninę motyvaciją, išsikelti mokymosi ir asmeninius tikslus, tobulinti mokėjimo mokytis gebėjimus, skatina planuoti, valdyti ir apmąstyti savo mokymosi laiką, veiklą ir jos rezultatus, siejant su asmeniniais tikslais ir uždaviniais.  Teikia pagalbą įvairių gebėjimų ir poreikių ugdytiniams, taikydamas tipinius, standartizuotus sprendimus. | Kritiškai vertindamas savo veiklas, savarankiškai ir/ar bendradarbiaujant su kitais pedagogais tobulina ir naudoja įvairias pagalbos ugdytiniams strategijas.  Teikia kompleksinę individualizuotą pagalbą įvairių gebėjimų ir poreikių ugdytiniams. | Konsultuoja pedagoginius darbuotojus pagalbos ugdytiniams mokantis klausimais.  Rengia ir įgyvendina įvairias pagalbos ugdytiniui teikimo kompetencijų tobulinimo veiklas savo mokykloje.    Inicijuoja ir įgyvendina įvairius pagalbos teikimo mokantis, mokymosi skatinimo, mokinių motyvavimo ir su tuo susijusius projektus mokykloje.  . | Kuria ir pristato pedagogų bendruomenei naujus, tyrimų ir stebėjimų rezultatais pagrįstus, pagalbos ir paramos mokinių mokymuisi būdus ir priemones.  Rengia pavyzdines pagalbos mokinių mokymuisi metodines priemones ir pedagogų kompetencijų tobulinimo programas regione ir šalyje. | Kuria, ekspertuoja sukurtas naujas, tyrimų ir stebėjimų rezultatais pagrįstas, pagalbos ir paramos ugdytiniams priemones.  Kuria ir inicijuoja rengimą pavyzdinių pagalbos mokinių mokymuisi metodinių priemonių ir pedagogų kompetencijų tobulinimo programų šalies ir tarptautiniu lygmeniu. |
| **4.2.** | **Ugdymo turinio kūrimo ir valdymo kompetencijos** | | | | | |
|  | **4.2.1. Ugdymo turinio kūrimo** | | | | | |
|  | 4.2.1.1 Ugdymo turinio kūrimas ir koregavimas: pasiekimų/rezultatų/tikslų, metodų, aplinkų, priemonių, strategijų numatymas | Planuoja ir parengia klasės ir kiekvieno mokinio ugdymo turinį, remdamasis nacionaliniais, mokyklos lygmens dokumentais.  Koreguoja ir atnaujina ugdymo turinį, atsižvelgdamas į situaciją ir užtikrina bendrą klasės (grupės) ir individualią pažangą.  Turi ir taiko pagrindines dalyko žinias, atitinkančias dabartinį mokslo ir technologijų lygį, šiuolaikines mokomojo dalyko ugdymo teorijas. | Bendradarbiaujant su kolegomis kuria, tobulina ir atnaujina **klasės** ugdymo turinį, atsižvelgdamas į klasės pasiekimus, pasirinkamas vieną ar keletą ugdymo strategijų, įtraukiant bendrųjų kompetencijų ugdymą, pripažįstant besimokančiųjų įvairovę, mokymosi proceso dalyvių vaidmenų skirtingumus, mokymosi proceso kompleksiškumą, ugdymo aplinkų, kuriose gali vykti mokymasis, įvairovę bei nacionalinių bei mokyklos lygmens dokumentų reikalavimus, siekiant individualios ir klasės pasiekimų pažangos.  Ugdymo turinio kūrimui reguliariai atnaujina dalykines žinias, dalyvauja įvairiose dalykinių žinių ir susijusių technologijų tobulinimo veiklose. | Reflektuodamas įgytą patirtį bei kritiškai vertindamas nacionalinių bei mokyklos lygmens dokumentų reikalavimus, mokyklos mokinių pasiekimus, bendradarbiaujant su kolegomis kuria ir atnaujina **mokyklos** ugdymo turinį, pasirinkamas vieną ar keletą ugdymo strategijų, įtraukiant bendrųjų kompetencijų ugdymą, pripažįstant besimokančiųjų įvairovę, mokymosi proceso dalyvių vaidmenų skirtingumus, mokymosi proceso kompleksiškumą, ugdymo aplinkų, kuriose gali vykti mokymasis, įvairovę, siekiant individualios, klasės ir mokyklos lygmens ugdomųjų pasiekimų pažangos.  Teikia konsultacijas ir pagalbą savo mokyklos kolegoms ugdymo turinio kūrimo bei atnaujinimo klausimais, taip pat perteikia naujausias savo dalyko, srities žinias. | Teikia konsultacijas ir pagalbą kitų mokyklų bendruomenėms klasės/mokyklos ugdymo turinio kūrimo ir atnaujinimo klausimais.  Savarankiškai ir/ar bendradarbiaujant su kitais pedagogais bei taikant naujausias dalykines/srities žinias, kuria ugdymo turinio inovacijas (metodus, strategijas, priemones), tinkamas taikyti individualiu, mokyklos, sistemos lygmeniu.  Inicijuoja ugdymo turinio kaitą mokykloje ir regione, įtraukiant savo ir kitų mokyklų pedagogus. | Inicijuoja ir kuria nacionalinį ugdymo turinį, bendradarbiaujant su pedagogais nacionaliniu ir tarptautiniu lygmeniu, atsižvelgiant į miesto/šalies ugdytinių pasiekimus, lygindamas juos su kitų šalių tarptautinių vertinimų rezultatais.  Teikia rekomendacijas valstybinėms švietimo politikos institucijoms sisteminiais ugdymo turinio kaitos, atnaujinimo klausimais.  Ekspertiškai vertina kitų pedagogų parengtą ugdymo turinį.  Ugdymo turinio kūrimo ir atnaujinimo klausimais teikia metodinę pagalbą ir konsultacijas kitiems mokytojams/pedagogams nacionaliniu ir tarptautiniu lygmeniu.  Savarankiškai ir bendradarbiaujant su kitais pedagogais kuria nacionalinio ir/ar tarptautinio lygmens metodines priemones, skirtas ugdymo turinio kūrimui ir atnaujinimui. |
|  | **4.2.2. Ugdymo turinio realizavimo** | | | | | |
|  | 4.2.2.1. Ugdytinių mąstymo ir mokėjimo mokytis gebėjimų ugdymas | Taiko žinomus ugdytinių mąstymo ir mokėjimo mokytis gebėjimų ugdymo būdus.  Mentoriaus padedamas analizuoja ugdytinių mąstymo ir mokėjimo mokytis gebėjimų ugdymo galimybes ir pasirenka tinkamus metodus.  Skatina ugdytinių norą imtis naujų užduočių, suvokti individualius poreikius, geba suformuluoto ugdytiniams mokymo ir mokymosi tikslus, planuoti mokymosi procesą.  Turi žinių apie įvairias mąstymo ir gebėjimo mokytis ugdymo strategijas | Taiko įvairius ir išbando naujus ugdytinių mąstymo ir mokėjimo mokytis gebėjimų ugdymo būdus. Savarankiškai analizuoja ugdytinių mąstymo ir mokėjimo mokytis gebėjimų ugdymo galimybes bei pasirenka tinkamus metodus.  Pritaiko ugdytinių mąstymo ir mokėjimo mokytis gebėjimų ugdymo būdus pagal mokinio ar mokinių grupės mokymosi stilių, geba patarti mokiniui, kaip planuotis savo mokymąsi.  Taiko įvairias ir išbando naujas mąstymo ir gebėjimo mokytis ugdymo strategijas. | Dalijasi ugdytinių mąstymo ir mokėjimo mokytis gebėjimų ugdymo būdais su kolegomis mokykloje, aptaria ugdytinių mąstymo ir mokėjimo mokytis gebėjimų ugdymo tobulinimo galimybes.  Taiko kompleksinius ugdytinių mąstymo ir mokėjimo mokytis gebėjimų ugdymo kokybę gerinančius sprendimus, atranda ir pritaiko ugdymo naujoves bei efektyvesnius metodus, juos nuolat tobulina.  Kuria naujas ir kūrybiškai taiko ugdytinių mąstymo ir mokėjimo mokytis gebėjimų ugdymo strategijas. | Vertina pasirinktų ugdytinių mąstymo ir mokėjimo mokytis gebėjimų ugdymo būdų veiksmingumą.  Konsultuoja ir dalijasi ugdytinių mąstymo ir mokėjimo mokytis gebėjimų ugdymo patirtimi su kolegomis. | Ekspertuoja kitų taikomas ugdytinių mąstymo ir mokėjimo mokytis gebėjimų ugdymo strategijas.  Teikia siūlymus ugdytinių mąstymo ir mokėjimo mokytis gebėjimų ugdymo klausimais nacionalinio lygmens institucijoms  Rengia pedagogų kompetencijų tobulinimo programas ir jas įgyvendina.  Kaip ugdytinių mąstymo ir mokėjimo mokytis gebėjimų ugdymo ekspertas dalyvauja šalies ir tarptautiniu lygmeniu organizuojamuose kompetencijų tobulinimo renginiuose. |
|  | 4.2.2.2 Ugdymo organizavimas, derinant visuminį ugdymą, integruotus sprendimus ir diferencijavimą, individualizavimą, personalizavimą | Pasitelkia konkrečias mokymo ir mokymosi strategijas, skirtas žinių, įgūdžių, problemų sprendimo ir kritinio bei kūrybinio mąstymo ugdymui.  Taiko ugdymo integravimo, klasės/grupės įtraukimo į ugdymo (si) procesą, diferencijavimo, individualizavimo, personalizavimo būdus.  Mentoriaus padedamas analizuoja ugdymo diferencijavimo, individualizavimo, personalizavimo bei integravimo poreikius bei galimybes ir pasirenka tinkamus metodus. | Taiko įvairias ir išbando naujas mokymo ir mokymosi strategijas, skirtas žinių, įgūdžių, problemų sprendimo ir kritinio bei kūrybinio mąstymo ugdymui.  Taiko ir išbando naujus klasės/grupės įtraukimo į ugdymo (si) procesą, ugdymo integravimo, diferencijavimo, individualizavimo, personalizavimo būdus.  Savarankiškai analizuoja ugdymo diferencijavimo, individualizavimo, personalizavimo bei integravimo poreikius bei galimybes ir pasirenka tinkamus metodus.  Pritaiko ugdymo turinį skirtingiems klasės mokinių sugebėjimų lygiams, polinkiams ir poreikiams, siekdamas individualios ugdytinio pažangos. | Priima ugdymo organizavimo kokybę gerinančius sprendimus, ieško ir pritaiko ugdymo naujoves bei efektyvesnius metodus.  Kuria naujas ir kūrybiškai taiko mokymo ir mokymosi strategijas, šia patirtimi dalijasi su mokyklos kolegomis.  Kaupia ir plečią savo taikomų strategijų apimtis, gali pagrįsti jų tinkamumą ugdymo programos tikslams pasiekti.  Dalijasi ugdymo diferencijavimo, individualizavimo, personalizavimo integravimo bei klasės/grupės įtraukimo į ugdymo (si) procesą būdais su kolegomis, aptaria ugdymo organizavimo tobulinimo galimybes. | Dalijasi ugdymo organizavimo patirtimi su kolegomis mokykloje, miesto metodinėse grupėse ir regione.  Konsultuoja kolegas renkantis mokymo ir mokymosi strategijas.  Atliktais tyrimais ar kitais pagrįstais įrodymais pagrindžia strategijos tinkamumą  ugdymo programos tikslams pasiekti.  Vertina pasirinktų ugdymo diferencijavimo, individualizavimo, personalizavimo integravimo bei klasės/grupės įtraukimo į ugdymo (si) procesą būdų veiksmingumą. | Ekspertuoja kitų taikomas mokymo ir mokymosi strategijas.  Vertina jų dermę ir tinkamumą bei siūlo sprendimus bendrojo ugdymo programų tikslams pasiekti.  Rengia pedagogų kompetencijų tobulinimo programas ir jas įgyvendina.  Kaip ugdymo organizavimo ekspertas dalyvauja šalies ir tarptautiniu lygmeniu organizuojamuose kompetencijų tobulinimo renginiuose.  Teikia siūlymus ugdymo organizavimo klausimais nacionalinio lygmens institucijoms. |
|  | 4.2.2.3 Ugdymosi aplinkų kūrimas (emociškai saugios, įtraukiančios ir motyvuojančios aplinkos kūrimas / Mokymosi išteklių/priemonių parinkimas/ Ugdytinių įtraukimas į ugdymo (si) aplinkų kūrimą) | Kuria saugią, mokinio asmenybės augimui, brandai ir ugdymuisi palankią aplinką klasėje  (grupėje), kurioje mokiniai jaučiasi gerbiami, priimti, saugūs, jų nuomonė, siūlymai išklausomi ir vertinami.  Kuriaįtraukias aplinkas klasėje (grupėje) įvairių gebėjimų ir ugdymosi poreikių mokinių veiklai skatinti, sudaro sąlygas saviraiškai ir kūrybiškumui plėtotis,  naudojant įvairias mokymo ir ugdymui skirtas technines pagalbos priemones  Valdo mokinių ir jų grupių veiklą, skatina pozityvų mokinių elgesį | Kuria saugią mokymosi aplinką, pozityvų klasės (grupės) mikroklimatą, puoselėti mokinių pozityvias vertybes ir bendruomeniškumą  (mandagumas, rūpinimasis kitais, pagarba, pasitikėjimas, lygiateisiškumas), pritaiko individualų mokymąsi palaikančią ugdymosi aplinką  Kuria ir pritaiko įtraukias aplinkas klasėje  (grupėje) įvairių gebėjimų ir ugdymosi poreikių mokinių palankias ugdymosi aplinkas, naudojant tinkamas mokymo ir ugdymui skirtas technines pagalbos priemones. | Tinkamai pritaiko bei užtikrina įvairių gebėjimų ir ugdymosi poreikių mokinių mokymosi aplinkas, kurios įtrauktų visą klasę ( grupę), skatintų  bendradarbiavimą ir pastiprintų kiekvieno moksleivio mokymąsi  Teikia konsultacijasdėl tinkamų, saugių, individualų mokymąsi palaikančių ugdymosi aplinkų ir tinkamų mokymo priemonių ir ugdymui skirtų techninių pagalbos priemonių pritaikymo bei parinkimo įvairių gebėjimų ir ugdymosi poreikių mokiniams.  Organizuoja ir vykdo patirties sklaidos veiklas kolegoms dėl saugios,mokinio asmenybės augimui, brandai ir ugdymuisi palankių aplinkų kūrimo ir užtikrinimo. | Inicijuoja įvairių mokymo priemonių rengimą, kuria ir plėtoja palankias, ugdymosi įtrauktį didinančias mokykloje aplinkas įvairių gebėjimų ir ugdymosi poreikių mokiniams.  Įvertinaesamas ir kuria naujas mokymo priemones, skatinančias kiekvieną mokinį įsitraukti į ugdymosi procesą, aktyviai jame dalyvauti, bendradarbiauti su kitais mokiniais  Organizuoja ir vykdo  mokymus, pedagoginiams ir nepedagoginiams darbuotojams miesto, regiono lygmeniu, palankių ir saugių ugdymosi aplinkų kūrimo ir užtikrinimo, įvairių mokymo, ugdymui skirtų techninių pagalbos priemonių rengimo ir panaudojimo klausimais  Teikia siūlymus, rekomendacijas, metodinę pagalbą savo ir kitų mokyklų bendruomenėms dėl socialinių ir emocinių kompetencijų ugdymo, pozityvaus mokyklos mikroklimato kūrimo, mokinių pozityvių vertybių formavimo ir tėvų (globėjų, rūpintojų) įtraukimo. | Tiria mokymosi aplinkų poveikį, siūlo inovatyvius ir empiriškai patikrintus mokymosi aplinkų kūrimo ir taikymo sprendimus.  Inicijuoja įvairių mokymo priemonių rengimą ir užtikrina jų kokybę, jas vertinant.  Organizuoja ir vykdo mokymus mokykloje, šalies ir tarptautiniu lygmeniu įtraukių, edukaciškai turtingų ir saugių ugdymosi aplinkų mokykloje kūrimo ir valdymo klausimais. , įvairių mokymo ugdymui skirtų techninių pagalbos priemonių rengimo ir panaudojimo klausimais. |
|  | **4.2.3. Ugdytinio pažangos ir pasiekimų vertinimas, grįžtamojo ryšio užtikrinimo kompetencijos** | | | | | |
|  | 4.2.3.1 Vertinimo kriterijų kūrimas, vertinimo strategijų, būdų taikymas ir derinimas | Išmano įvairias vertinimo metodikas ir būdus, jų taikymo paskirtį. Mentoriaus padedamas geba pasirinkti tinkamas vertinimo strategijas ir metodus klasės mokinių pasiekimams ir pažangai įvertinti.  Geba numatyti/kurti vertinimo kriterijus. | Atsižvelgdamas į ugdymo tikslus, savarankiškai pasirenka ir tikslingai taiko, derina įvairias vertinimo strategijas ir metodus klasės mokinių pasiekimams ir pažangai įvertinti.  Analizuoja ir geba įvertinti pritaikytų vertinimo strategijų ir metodų veiksmingumą, esant poreikiui juos koreguoti, keisti. | Pagal kompetenciją dalyvauja mokyklos mokinių pasiekimų vertinimo sistemos (metodikų, tvarkų ir pan.) kūrime, siūlo savo patirtimi paremtus inovatyvius/ veiksmingus vertinimo sprendimus. Klasės mokinių pasiekimų ir pažangos vertinime išbando ir taiko naujus, inovatyvius  vertinimo metodus, strategijas, padedančias objektyviai įvertinti mokinių pasiekimus ir pažangą, patobulinti ugdymo procesą. | Kuria vertinimo sistemas (individualaus mokinio, klasės ar mokyklos) tobulinančius sprendimus. Inicijuoja vertinimo sistemos (ar jos elementų) kaitą mokykloje.  Konsultuoja mokyklos ir kitų mokyklų bendruomenes mokinių pasiekimų ir pažangos vertinimo klausimais. | Bendradarbiaujant su kolegomis dalyvauja kuriant nacionalinės mokinių pasiekimų ir pažangos vertinimo sistemos tobulinimo sprendimus. Dalyvauja tarptautinio lygmens veiklose, projektuose, skirtuose mokinių pasiekimų vertinimo sistemų tobulinimui, patirtį pritaiko mokyklos, regiono ar šalies praktikoje.  Teikia rekomendacijas valstybinėms švietimo politikos institucijoms mokinių pasiekimų ir pažangos vertinimo klausimais. |
|  | 4.2.3.2 Ugdytinių įtraukimas į pasiekimų ir pažangos (įsi)vertinimą bei grįžtamojo ryšio užtikrinimas. | Tinkamais būdais teikia grįžtamąjį ryšį mokiniams apie jų pažangą ir pasiekimus. Mentoriaus padedamas teikia grįžtamąjį ryšį tėvams apie mokinių pasiekimus ir pažangą.  Taiko mokinių įtraukimo į pasiekimų ir pažangos vertinimo procesus strategijas. Mentoriaus padedamas analizuoja mokinių įtraukimo strategijų veiksmingumą. | Teikia grįžtamąjį ryšį mokiniams ir tėvams. Konsultuoja tėvus mokinių pažangos stebėsenos ir skatinimo klausimais. Analizuoja ir įvertina grįžtamojo ryšio veiksmingumą ir mokinių įtraukimo poveikį ugdymosi pažangai skatinti. | Įvertina pritaikytų grįžtamojo ryšio ir mokinių įtraukimo strategijų poveikį ilgalaikei mokymosi sėkmei, tikslingai individualiai mokiniui, klasei taikomus metodus.  Dalijasi savo patirtimi su kolegomis mokykloje. | Kuria/tobulina grįžtamojo ryšio suteikimo, mokinių įsitraukimo į pasiekimų ir pažangos vertinimo strategijas, pagrindžia jų veiksmingumą.  Konsultuoja mokyklos ir kitų mokyklų bendruomenes, teikia metodinę pagalbą. | Ekspertiškai vertina mokyklos kolegų ir kitų mokyklų bendruomenių, nacionalinius sprendimus, teikia siūlymus, remdamasis nacionaliniu ir tarptautiniu lygiu sukaupta patirtimi. |
| **3** | **Profesinės veiklos tyrimo kompetencijos** | | | | | |
|  | 3.1 Sisteminis ugdytinių stebėjimas, veiklos tyrimų vykdymas, darbas su duomenimis: duomenų kaupimas, analizė ir naudojimas | Taiko profesinės (ugdymo) veiklos tyrimo ir ugdytinių sisteminio stebėjimo būdus ir metodus,  geba nusakyti profesinėje veikloje kylančius sunkumus, sistemingai stebėti ir vertinti ugdymo(si) procesą ir pasiektus tikslus, rinkti, analizuoti ir interpretuoti įrodymus ir duomenis.  Atlieka nedidelės apimties ugdymo veiklos tyrimą laikydamasis visų privalomų etapų ir metodinių reikalavimų, ir jo rezultatus geba pristatyti rašytine ar žodine forma specialistų ir nespecialistų bendruomenei. | Analizuoja ir vertina savo profesinės veiklos rezultatus, nustatyto kylančių sunkumų priežastis, formuluoja veiklos tyrimo klausimą ir pasirengia tyrimo dizainą problemos gilesniam tyrimui.  Sistemingai stebi ugdymo procesą ir vertina pasiektus ugdymosi tikslus, rinka, analizuoja, interpretuoja įrodymus ir duomenis (mokymosi rezultatus, išorinio vertinimo rezultatus) ir jais grindžia priimamus profesinius ir mokinių ugdymosi tobulinimo sprendimus. | Veiklos tyrimą panaudoja naujos mokymosi strategijos, edukacinės technologijos ar ugdymo sprendimo patikrinimui.  Sutelkia kitus mokyklos mokytojus veiklos tyrimo atlikimui.  Sprendžia ugdymo problemas, vadovaujantis tyrimų, įskaitant mokinių pasiekimų tyrimus, rezultatais. | Inicijuoja ir vykdo pedagoginės veiklos ir mokyklos bendruomenės tyrimus, siekdamas efektyvinti ugdymo procesą, spręsti ugdymo problemas.  Kritiškai ir refleksyviai vertina savų ir išorinių tyrimų rezultatus.  Tyrimų rezultatais grindžia mokyklos ugdymo proceso tobulinimo sprendimus. | Inicijuoja ir įgyvendina kompleksinius pedagoginės praktikos vertinamuosius ir veiklos tyrimus, gerinti ugdymo praktiką ir diegti ugdymo proceso inovacijas.  Vykdo konsultacijas ir vertinamųjų ar veiklos tyrimų atlikimo kompetencijų ugdymo programas pedagogams.  Remiantis tyrimų rezultatais ir išvadomis, rengia rekomendacijas mokyklos bendruomenei, švietimo administratoriams, profesinei bendruomenei, inicijuoti diskusijas ir pokyčius ugdymo praktikoje. |
| 4. | **Partnerystė, tinklaveika, bendravimas ir bendradarbiavimas** | | | | | |
|  | 4.1 Bendradarbiavimas kaip bendravimas ir tobulėjimas, kuriant naujovėms atviros ir besimokančios organizacijos kultūrą | Bendrauja, bendradarbiauja ir motyvuoja besimokančiuosius, tėvus (globėjus), kolegas, socialinių ar švietimo pagalbą teikiančių tarnybų atstovus siekiant bendrų tikslų.  Kuria bendradarbiavimo ir dialogo kultūrą klasėje.  Veikia ir mokosi bendradarbiaujant, dirba grupėje ir (ar) komandoje, įvairiose besimokančiųjų amžiaus grupėse ir ugdymosi aplinkose.  Dalyvauja darbuotojų dalijimosi patirtimi mokymuose bei kitose profesinio tobulėjimo veiklose.  Bendrauja visose ugdymosi aplinkose taisyklinga lietuvių kalba (sakytine ir rašytine forma).  Moka bent vieną užsienio kalbą ne žemesniu kaip B2 lygiu pagal Bendruosius Europos kalbų metmenis ir ją vartojai akademiniais ir profesiniais tikslais. | Inicijuoja bendravimą ir bendradarbiavimą su tėvais ir kitais socialiniais dalininkais.  Dalijasi su kitais mokyklos pedagogais įgytomis žiniomis, patirtimi, dalyvauja mentorystės programose.  Skatina ugdytinius klasėje ir mokykloje bendradarbiauti tarpusavyje ir su pedagogais, ugdo ir stiprina jų bendradarbiavimo gebėjimus.  Dalyvauja mokyklos komitetuose, darbo grupėse, projektuose.  Dalyvauja nacionaliniuose profesinių bendruomenių tinkluose.  . | Formuoja mokyklos darbo grupes, ir joms vadovauja. Suvokia ir geba valdyti grupių dinamiką.  Skatina mokyklos kolegų dalijimąsi idėjomis ir gerąja profesine patirtimi, motyvuoja grupės narius.  Teikia paramą mokyklos kolegoms sprendžiant bendravimo problemas ir konfliktus, siekiant efektyvios komunikacijos ir patirtimi besidalijančios organizacijos kultūros stiprinimo.  Palaiko institucijos išorinius ryšius ir juos plėtoja, tinkamai atstovauja savo organizacijai įvairiuose tinkluose, dalyvauja projektinėje veikloje.  Inicijuoja mentorystės programas ir palaiko mentorystės kultūrą. | Inicijuoja naujus išorės ryšius, įgyvendina bendradarbiavimo idėjas arba procesus, bendrauja ir įsitraukia į kritišką dialogą su kitais profesionalais.  Formuoja tarpdalykines, tarpsritines pedagogų ir kitų švietimo specialistų grupes įvairiems ugdymo projektams vykdyti.  Veikia tarptautinėje komandoje, įgyvendinant projektą, dalyvauja tarptautiniuose profesiniuose tinkluose.  Rengia mentorius, dalijasi su kolegomis mentorystės patirtimi ir skatina jos kultūrą. | Remdamasis konstruktyvia kritika, bendradarbiauja ir dalijasi profesine patirtimi su visais švietimo bendruomenės atstovais, identifikuoja nacionalinio/sisteminio lygmens ugdymo problemas, parengia tinkamus veiksmų planus ir/ar priemones joms spręsti.  Vadovauja nacionalinei ir/ar tarptautinei tarpdalykinei grupei ir (ar) komandai.  Vadovauja nacionalinei ir tarptautinei projektinei veiklai, konsultuoja, apmoko kitus projekto dalyvius.  Inicijuoja naujų bendradarbiavimo tinklų veiklą ir jai vadovauja. |

**5. Bendrųjų kompetencijų turinys**

|  |  |
| --- | --- |
| 5.1 | ***Savirefleksija ir įsivertinimas, nuolatinis tobulėjimas*** |
|  | Nuolatinis tobulėjimas yra tikslingas, nenutrūkstamas ir sistemingas procesas, kurį valdo aiški turimų tikslų ir suplanuotų rezultatų vizija.   * Prisiima atsakomybę už nuolatinį tobulėjimą ir profesinės veiklos naujovių paiešką. * Supranta įsivertinimą kaip institucionalizuotą matavimo ir kontrolės veiksmą, atliekamą pagal aiškiai apibrėžtus kriterijus. * Supranta ir taiko refleksiją (savirefleksiją), kaip strategiją sprendimų, veiklos rezultatų ir patirties apmąstymui. * Nuolatinį tobulėjimą supranta kaip išorinių (pvz., mokomieji renginiai) ir vidinių (savirefleksija, veiklos tyrimas, įsivertinimas) veiksnių sąveiką. * Motyvuoja save siekti meistriškumo ir domėtis ugdymo mokslo tyrimais, gerosiomis praktikomis ir edukacinėmis-socialinėmis inovacijomis. * Nuolat stiprina gebėjimą tirti ir analizuoti savo paties veiklą, dokumentuoti atradimus ir pastebėjimus. * Geba formuluoti savo principus ir taisykles, kurti su ugdymu(si) susijusias žinias ir teorijas, kurti ir diegti ugdymo naujoves. * Deda pastangas išbandyti naujus veikimo būdus, tikrinti ugdymo naujovės tinkamumą ir edukacinę vertę. |

|  |  |
| --- | --- |
| 5.2 | ***Lyderystė*** |
|  | Mokytojas-lyderis geba atpažinti ir tenkinti savo edukacinius poreikius, skatinti ugdytinių savęs tobulinimo motyvaciją, inicijuoti ir įgyvendinti pokyčius efektyviai dirbant mokyklos komandose, todėl pagrindinis mokytojo lyderio vaidmuo - asmeniniu pavyzdžiu skatinti kultūrą, kurioje siekiama dirbti kokybiškai, t.y. užtikrinti aukštus vaikų ugdymosi rezultatus, ir padėti mokyklai būti besimokančia organizacija.   * Identifikuoja situacijos galimybes ir rizikas bei kuria strategijas, kaip tobulinti veiklą. * Keičiasi ir atliepia situacijos poreikius. Vertina ir geba priimti grįžtamąjį ryšį. * Kuria bendrą viziją ir formuluoja asmeninės veiklos rezultatus, užtikrinančius kiekvieno vaiko pažangą ir aukštus pasiekimus. * Suteikia paramą kitiems ir įgalina jų pažangą, siekiant užsibrėžtų rezultatų. * Kuria pasitikėjimu grįstus, pagarbius ir empatiškus santykius su kitais, aiškiai komunikuoja vertybes. Susidūręs su iššūkiais, yra emociškai atsparus ir ištvermingas. * Dirba komandose, esant poreikiui, geba jas burti ir joms vadovauti. * Mato savo silpnąsias puses, nuosekliai siekia jas tobulinti, konstruktyviai priima pasiūlymus. |

|  |  |
| --- | --- |
| 5.3 | ***Socialinio teisingumo, įvairovės, nacionalinio ir globalaus pilietiškumo kompetencija*** |
|  | * Įvairovę suvokia kaip mokymo ir mokymosi proceso šaltinį. * Geba atsiriboti nuo stereotipų. * Laikosi susitarimų, rūpinasi, kad jų laikytųsi ir kiti - vaikai ir kolegos. * Skatina kitus (vaikus, kolegas ir kt.) išsakyti savo nuomonę ir ja remdamasis tobulina veiklą. * Savo pavyzdžiu demonstruoja ir tikisi iš kitų vienodai aukštų lūkesčių ir pagarbos visiems besimokantiesiems. * Kuria stiprius, vaiko asmeninę ūgtį skatinančius santykius ir padeda kitiems elgtis taip pat. * Rodo pagarbą žmonėms ir platesnei aplinkai. * Gerbia visų besimokančiųjų teises, kaip nurodyta Jungtinių Tautų Vaiko teisių konvencijoje, bei jų teisę dalyvauti priimant sprendimus dėl jų mokymosi patirties. * Pasitiki kitais: a)Skatina kitų švietime dalyvaujančių asmenų asmeninę pažangą, įkvėpdamas juos plėsti turimas žinias ir gebėjimus, permąstant ir panaudojant savo pačių resursus. b)Įsitikinęs, kad kiekvienas vaikas iš prigimties, nepaisant jo lyties, sveikatos, socialinės ir ekonominės padėties, rasės, kilmės, tikėjimo yra norintis ir gebantis ugdytis, konstruoti savo pažinimą bei pasiekti asmenybės brandą. c)Padeda kitiems plėtoti strategijas, siekiant valdyti amžiaus, negalios, lyties ir lyties tapatumo, kalbos, rasės, etniškumo, socialinės padėties įvairovę. |

|  |  |
| --- | --- |
| 5.4 | ***Kūrybiškumas, problemų sprendimas ir kritinis mąstymas*** |
|  | Kūrybiškumas apibrėžiamas kaip gebėjimų visuma, kompleksas intelektinių ir asmens savybių, kurių pagrindinis užtaisas – vertybinės nuostatos.   * Geba apibrėžti ir išsikelti problemą. * Geba pateikti keletą idėjų vienu metu. * Geba pateikti skirtingų koncepcijų idėjų. * Pirmenybę teikia nestandartiniams sprendimams. * Geba prisiimti riziką. * Geba organizuoti į ugdytinių kūrybiškumą orientuotą ugdymo procesą. * Parenka kūrybiškumą skatinančius metodus. * Greitai orientuojasi probleminėje situacijoje ir geba priimti originalius sprendimus, atveriančius naujas galimybes * Geba išnaudoti asmenines savybes bei socialinį kontekstą * Pasižymi divergentiniu mąstymu * Geba adaptuotis ir priimti iššūkius * Geba greitai ir lengvai orientuotis nestandartinėje arba probleminėje situacijoje * Geba kritiškai mąstyti. |

|  |  |
| --- | --- |
| 5.5 | ***Organizacijos ir pokyčių valdymo*** |
|  | * Išmano ir taiko mokyklos, kaip organizacijos, veiklos planavimo, organizavimo ir vertinimo procedūras. * Geba pateikti mokyklos veiklos planavimui, organizavimui, įsivertinimui ir išoriniam vertinimui reikalingą informaciją. * Geba analizuoti ir vertinti mokyklos veiklos rezultatus, nustatyti kylančių sunkumų priežastis ir siūlyti sprendimų būdus. * Suvokia ir pripažįsta pokyčių būtinumą organizacijoje. * Projektuoja švietimo inovacinę veiklą ir pokyčius. * Taiko įvairias pokyčių strategijas. * Įvertina inovacinės ir pokyčių veiklos rezultatus. * Skatina tinkamą pokyčiams kultūrą organizacijoje. |

|  |  |
| --- | --- |
| 5.6 | ***Socialinė-emocinė kompetencija*** |
|  | Socialinę – emocinę kompetenciją sudaro: savimonė, atsakingas sprendimų priėmimas, savitvarda, tarpusavio santykiai, socialinio sąmoningumo kompetencijos.   * Suvokia ir valdo savo emocijas ir elgesį. * Priima moralius ir konstruktyvius sprendimus, susijusius su asmeniniu ir socialiniu elgesiu, demonstruojant supratimą ir empatiją kitų atžvilgiu. * Geras savo emocijų ir vertybių, kurios tarnautų atsparumui ir gebėjimui save apriboti, žinojimas. * Formuoja pozityvius santykius, dirba komandoje. * Konstruktyviai suvaldo, išsprendžia tarpasmeninius konfliktus. * Apsvarsto etinius, saugos ir visuomeninius veiksnius prieš priimant sprendimus pedagoginėje ir socialinėje aplinkoje. * Skatina mokyklos ir bendruomenės partnerystes. |

|  |  |
| --- | --- |
| 5.7. | ***Skaitmeninė kompetencija*** |
|  | **Profesinio įsitraukimo ir tobulėjimo skaitmeninė kompetencija**   * Naudoja skaitmenines technologijas gerinant komunikaciją organizacijoje tarp besimokančiųjų, tėvų ir trečiųjų šalių, prisidedant prie organizacijos komunikacijos strategijų gerinimo. * Naudoja skaitmenines technologijas bendradarbiavimui su kolegomis kuriant ir dalijantis žiniomis ir patirtimi, kuriant inovatyvias pedagogines praktikas, dalyvaujant profesiniuose bendradarbiavimo tinkluose, kryptingai siekiant savo profesinio tobulėjimo. * Individualiai ir kartu su kolegomis reflektuoja ir kritiškai vertina profesinę veiklą ir praktiką skaitmenėje erdvėje. * Atranda, pasirenka ir naudoja skaitmeninius išteklius ir skaitmenines technologijas tęstiniam profesiniam tobulėjimui. |
|  | **Skaitmeninių mokymosi ištekliai kūrimo ir naudojimo kompetencija**   * Atranda, įvertina ir pasirenka skaitmeninius išteklius mokymui ir mokymuisi. Įvertina specifinius mokymosi tikslus, kontekstą, pedagoginį scenarijų ir besimokančiųjų grupę, renkantis skaitmeninius išteklius ir planuojant juos naudoti ugdyme. * Modifikuoja ir adaptuoja atviros kultūros licencija sukurtus išteklius. Kuria (individualiai ir bendradarbiaujant) naujus skaitmeninius išteklius. Įvertina specifinius mokymosi tikslus, kontekstą, pedagoginį scenarijų ir besimokančiųjų grupę, renkantis skaitmeninius išteklius ir planuojant juos naudoti ugdyme. * Planuoja ir valdo skaitmeninį turinį ir užtikrinti jo pasiekiamumą besimokantiesiems, tėvams ir ugdytojams. Efektyviai apsaugo jautrų skaitmeninį turinį. Gerbia ir korektiškai taiko privatumo ir autorinių teisių taisykles. Taiko atviros kultūros licencijas (pvz. kūrybinių bendrijų licencijas) ir atviruosius švietimo išteklius, tinkamai nurodant autorystę. |
|  | **Skaitmeninės didaktikos (mokymo ir mokymosi) kompetencija**   * Planuoja ir taiko, naudoja skaitmenines priemones, įrankius ir išteklius mokyme, siekiant tobulinti ir gerinti tradicinę mokymo praktiką. Tinkamai derina ir harmonizuoja technologinius sprendimus, atliepiančius didaktinius poreikius ir mokymosi prasmę, taikyti inovatyvias pedagogikas ir mokymo bei mokymosi metodus. Eksperimentuoti ir kurti naujus mokymo formatus ir pedagoginius metodus. * Skaitmeninių technologijų pagalba gerinti sąveiką tarp mokytojo ir besimokančiojo, individualiai ir grupėse, dirbant klasėje, auditorijoje ir už jos ribų. Naudoti technologijas suteikiant savalaikę pagalbą besimokančiajam, išbandant ir eksperimentuojant skirtingus pagalbos teikimo skaitmeninėje erdvėje metodus. * Naudoja skaitmenines technologijas skatindamas besimokančiųjų bendradarbiavimą mokymosi procese, pvz., grupiniams darbams ir užduotims atlikti, bendradarbiavimui ir žinių bendradarbiavimo būdu kūrimui. * Naudoja skaitmenines technologijas savireguliaciniam mokymuisi ir metakognicijai, planuojant, stebint ir reflektuojant apie savo mokymosi procesą, mokymosi rezultatus, renkant mokymosi proceso objektyviuosius duomenis, dalijantis patirtimis ir parengiant kūrybinius pasiūlymus mokymosi proceso tobulinimui. |
|  | **Skaitmeninių technologijų ir strategijų taikymo pasiekimų vertinimui kompetencija**   * Naudoja skaitmenines technologijas kaupiamajam ir suminiam vertinimui, skatina įvairovę ir vertinimo formų ir metodų tinkamumą. * Generuoja, renka, kritiškai analizuoja ir interpretuoja skaitmeniškai fiksuotus mokymosi proceso duomenis, besimokančiųjų veiklas, elgesį, mokymosi rezultatus, siekiant išsiaiškinti nuoseklią mokymo ir mokymosi proceso eigą. * Naudoja skaitmeninius įrankius savalaikio ir tikslaus grįžtamojo ryšio teikimui. Pritaiko mokymosi strategijas grįžtamojo ryšio teikimui, atsižvelgiant į skaitmeninėje erdvėje generuojamas mokymosi duomenų ataskaitas. Įgalina besimokančiuosius ir tėvus suprasti mokymosi duomenis skaitmeninėje erdvėje, naudoja šiuos duomenis sprendimo priėmimui. |
|  | **Besimokančiųjų įgalinimas skaitmeninių technologijų pagalba**   * Užtikrina prieinamumą prie mokymosi išteklių ir veiklų skaitmeninėje erdvėje visiems besimokantiesiems, tame tarpe ir turintiems specialiųjų poreikių. Įvertina ir atliepia besimokančiųjų poreikius skaitmeninėms priemonėms, taikomoms mokymosi metu, jų galimybes, nesusipratimus, taip pat kontekstinius, fizinius ir kognityvinius trukdžius naudoti skaitmenines technologijas. * Skaitmeninių technologijų pagalba atliepia skirtingus besimokančiųjų poreikius, suteikiant jiems galimybes mokytis skirtingai, skirtingu tempu, skirtingais ištekliais, siekiant individualių (jiems pritaikytų) mokymosi tikslų * Skaitmeninių priemonių pagalba skatina besimokančiųjų aktyvų ir kūrybišką įsitraukimą ir dalyko mokymąsi dalyko. Naudoja skaitmenines technologijas įgyvendinant pedagogines strategijas, kurios tobulina besimokančiųjų transversalius įgūdžius, gilųjį mąstymą, kūrybinę raišką. Atveria mokymąsi naujuose realaus gyvenimo kontekstuose, kurie skatina besimokančiuosius praktiškai veikti, moksliškai tyrinėti ar spręsti kompleksines problemas bei kitaip didinti jų įsitraukimą į sudėtingas dalykines situacijas. |

|  |  |
| --- | --- |
| 5.8 | ***Medijų raštingumas*** |
|  | **Aktyvus dalyvavimas socialinės kaitos procesuose**   * Bendradarbiauja sprendžiant medijų raštingumo klausimus ir dalijasi turimomis kompetencijomis su kolegomis. * Aktyviai dalyvauja skleidžiant medijų raštingumo kompetencijas. * Aktyviai dalyvauja komunikuojant ir sprendžiant visuomenei aktualias problemas, reikalaujančias socialinių pokyčių ir inovacijų   **Komunikacinio ir informacinio turinio kūrimas**   * Kuria komunikacinį turinį, formuluoja įvairių medijų tekstų kūrimo užduotis, jas integruoja į ugdymo turinį. * Moderuoja komunikacinio turinio kūrimo procesą, taiko naujus saviraiškos ir kūrybiškumo ugdymo metodus, dalijasi gerąja patirtimi su kolegomis. * Inicijuoja ir rengia kūrybiškumo ir saviraiškos ugdymo programas.   **Kritiškas, atsakingas, saugus medijų ir informacijos naudojimas, pritaikymas, vertinimas**   * Naudoja ir pritaiko įvairių medijų tekstus ugdymo procesui, geba vertinti jų turinį, kokybę, patikimumą, perteikiamus požiūrius, jų poveikį ir šias žinias atitinkamai perteikia ugdytiniams. * Kritiškai vertina medijų tekstų turinį ir stilių, atsižvelgiant į jų sukūrimo socialinį, istorinį, kultūrinį kontekstą, kūrėjų tikslus bei tikslinę (-es) auditoriją (-as). |